钦定古今图书集成/明伦汇编/家范典/第045卷 > 仪礼 > 《士昏礼》
## 钦定古今图书集成/明伦汇编/家范典/第045卷 > 仪礼 > 《士昏礼》

姆纚笄，宵衣在其右。

〈注〉姆，妇人年五十无子，出而不复嫁，能以妇道教人者，若今时乳母。〈疏〉释曰：妇人年五十，阴道绝，无子乃出之。妇人七出之中，馀六出，是无德行，不堪教人，故无子出。能以妇道教人者，以为姆既教女，因从女倚夫家也。云“若今时乳母”者，汉时乳母与古时乳母别。案《丧服》乳母者，据大夫子有三母，子师、慈母、保母。其慈母阙，乃令有乳者养子，谓之为乳母。死为之服缌麻师教之，乳母直“养之而已。”《汉

时，乳母则选德行有乳者为之，并使教子，故引之以证姆也。